Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Jännitys on kiristynyt Jerusalemissa. Pääministeri Netanjahu -
määräsi kaupunkiin vahvistusjoukkoja, kuten rajapoliisiyksikköjä.
Gazan islamistiryhmät ylistivät palestiinalaismiehen terrori-iskua, -
jossa israelilaisvauva kuoli ja kahdeksan muuta ihmistä loukkaantui.
Naiset Länsimuurilla -ryhmä -
onnistui viemään salaa toorakäärön Länsimuurille -
ensimmäistä naisten tooranlukua varten alueella.
Jännitys on kasvanut Jerusalemissa, -
kun juutalaisvauva kuoli ja kahdeksan muuta ihmistä loukkaantui -
palestiinalaismiehen syöksyttyä autolla väkijoukkoon pysäkille.
Sairaalasta kerrottiin miehen kuolleen myöhemmin vammoihinsa.
Israelilaisen lakimiehen Seidermannin mukaan -
Itä-Jerusalemin vihollisuuksien taustalla on useita syitä.
Hän näkee tapahtumien käynnis- tyneen palestiinalaisteinin murhasta, -
josta syytetään kolmea israelilaisnuorta.
Heidän epäillään halunneen kostaa -
kolmen juutalaisteinin kaappaus ja murha kesäkuussa.
Välitön laukaisija oli Abu Khudairin heinäkuinen murha, katala rikos, -
jossa teini-ikäinen poltettiin elävältä.
Sitä seurasi koston ilmapiiri Itä- ja Länsi-Jerusalemissa.
Palestiinalaiset joutuivat välillä pakenemaan henkensä edestä.
Israel on lisännyt turvallisuusvoimia Jerusalemin Vanhassa kaupungissa -
muslimien perjantairukousten edellä.
Arabihyökkääjät ja poliisi ovat ottaneet yhteen eri puolilla kaupunkia.
Kiristyneen tilanteen vuoksi pääministeri Netanjahu -
on määrännyt kaupunkiin lisävahvistusjoukkoja, -
mukaan lukien rajapoliisiyksikköjä.
Sanon jotakin hyvin yksinkertaista: -
aiomme palauttaa rauhan ja turvallisuuden Jerusalemin asukkaille.
Yhdistetty pääkaupunkimme, ikuinen pääkaupunkimme; -
meillä on päättäväisyys, tahto ja kyvyt, -
ja kuten muistakin kampanjoista terroria vastaan, -
myös tästä aiomme selvitä voittajina.
Kymmenet äärioikeistolaiset osoittivat mieltään terrori-iskusta, -
joka vaati sylivauvan hengen.
Protestoijat huusivat iskulauseita, myös kuolemaa arabeille -
ja että juutalaista verta ei saa hylätä.
Äärioikeistoaktivisti Marzel syytti -
Israelin hallitusta tapahtuneesta.
Nykyisen hallituksen on tiedettävä, että sitä syytetään tapahtuneesta.
Ei ainoastaan terroristi murhannut vauvaa. Hallituksemme ei tee mitään -
terrori-iskuja vastaan, ja myös sitä voidaan syyttää eilisestä.
Gazan islamistiryhmät ylistivät palestiinalaismiehen terrori-iskua, -
jossa kolmikuinen juutalaisvauva kuoli ja kahdeksan ihmistä loukkaantui.
Hamasin virkamies sanoi, että isku oli seurausta -
Länsirannan viimeviikkoiselle tapaukselle.
Hän väittää siirtokuntalaisen ajaneen palestiinalaistytön päälle.
Hamasin virkamies al-Masri totesi, -
että Jerusalemin isku oli sankarillinen teko -
ja luonnollinen vastaus miehittäjän rikkomuksiin -
palestiinalaisia ja muslimien pyhiä paikkoja vastaan.
Israelin YK-lähettiläs Ron Prosor vaati turvallisuusneuvostoa -
tuomitsemaan Jerusalemin iskun. Hän sanoi, -
että juutalainen kansa on oppinut ensikäden kautta sen, -
että viha ja sanalliset hyökkäykset edeltävät ase- ja rakettihyökkäyksiä.
Hän sanoi palestiinalaisten käyttävän molempia metodeja.
Prosor korosti sitä, että ei ole yllättävää, -
että Abbas ei ole maininnut sanal- lakaan terrori-iskua tai tuominnut sitä.
Lähettiläs Prosor syytti Abbasia siitä, että tämä johtaa pyrkimystä, -
hävittää juutalaisten yhteys Jerusalemiin ja lietsoa vihaa.
Palestiinalaisten pääneuvottelija Erekat sanoi, -
että palestiinalaiset aloittavat marras- kuussa diplomaattisen hyökkäyksen -
saadakseen kansainvälisen tunnustuksen itsenäiselle valtiolleen -
Israelin ja USA:n varoituksista huolimatta.
Erekat puhui lehdistötilaisuudessa Ramallahissa.
Hän sivuutti Netanjahun yritykset vastustaa -
palestiinalaisten valtiollisia pyrkimyksiä.
Rauhanneuvottelujen huhtikuisen kariutumisen jälkeen -
palestiinalaiset ovat kääntyneet YK:n ja kansainvälisten järjestöjen puoleen-
hakemaan tunnustusta valtiolleen.
Rauhanneuvottelujen keskeydyttyä palestiinalaiset ovat varoittaneet, -
että he etenevät suunnitelmassaan luovuttaa YK-turvallisuusneuvostolle -
päätöslauselmaesitys, jossa vaaditaan Israelin miehityksen lopettamista.
USA tullee vastustamaan aloitetta lujasti.
Se on toistuvasti estänyt vetollaan Israelille haitalliset lauselmat.
Erekatin mukaan ulkoministeri Kerry oli kertonut tässä kuussa Kairossa, -
että USA aikoo vastustaa palestiinalaisaloitteita.
Israelin oikeuskansleri Weinstein ilmoitti vastustavansa lakiehdotusta, -
jota on kutsuttu korkeimman oikeuden ohittavaksi aloitteeksi.
Sen mukaan knesset voi 61-äänisellä enemmistöllä uudelleen säätää lain, -
jonka oikeus on hylännyt. Weinsteinin mukaan -
laki sallisi knessetin kajota yksilönoikeuksiin melko rajoituksetta.
Se merkitsisi heikennystä perustuslain sisältämään rajoitukseen siitä, -
että ihmisarvo ja vapaus toimivat lainsäädännöllisenä normina, -
joka rajoittaa enemmistön valtaa loukata vähemmistöjä.
Aloitetta on määrä käsitellä pian oikeusasioiden valiokunnassa.
Israelilainen ihmisoikeusjärjestö sanoo vastineessaan, -
että oikeuskansleri Weinsteinin kanta heikentää hallituksen kykyä hallita.
Naiset Länsimuurilla -ryhmä sai merkittävän voiton tänä aamuna.
Ryhmä salakuljetti toorakäärön Länsimuurille -
naisten tooranlukuhetkeä varten, joka oli ensimmäinen laatuaan alueella.
Pieni toorakäärö kuljetettiin rukousviittapussissa, -
ja sitä käytettiin 'bat mitsva' -tilaisuudessa.
Pieni toorarulla jäi huomaamatta Länsimuurialueen turvamiehiltä, -
jotka tarkistavat alueelle saapuvien laukut.
Länsimuurin rabbi Rabinowitz syytti ryhmää huijauksesta.
Hän sanoi, että myös vastaisuudessa pyritään estämään -
naisten tooranluku Länsimuurin alueella.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Shabbat shalom ja nähdään maanantaina!
Suomennos: Sirpa Bågman